Finala Eurovision 2024, sub amenințare teroristă. Participanta Israelului, păzită cu strictețe
Manifestații cu aproximativ 40.000 de oameni, propalestinieni și proisraelieni, au fost anunțate în Suedia, țară care găzduiește în această săptămână concursul Eurovision 2024, în urma prezenței cântăreței israeliene Eden Golan. Au fost primite inclusiv amenințări teroriste, astfel că autoritățile suedeze sunt în alertă, cerând și întăriri din țările vecine, relatează Libertatea, cu referire la Bild.
Semifinale Eurovision 2024 vor avea loc marți, 7 mai, și joi, 9 mai, iar sâmbătă, 11 mai, este programată finala în care vor concerta artiști din 26 de națiuni. Potrivit autorităților locale, orașul Malmö este în „alertă roșie”. De altfel, vineri, un bărbat și o femeie au dat foc unui Coran în Suedia, înaintea începerii concursului Eurovision.
În acest an, Israelul este reprezentat de Eden Golan, care s-a calificat cu piesa „October Rain”, dar melodia a fost interzisă pentru că este „prea politizată” și avea presupuse referiri la atacul Hamas asupra Israelului din 7 octombrie. După rescrierea versurilor, melodia se numește acum „Uragan” și a fost aprobată.
Eden Golan, cazată într-o locație secretă, păzită de bodyguarzi
Serviciul secret israelian Shin Bet a fost la Malmö cu săptămâni în urmă pentru a verifica toate locațiile. Artista ar trebui să părăsească hotelul doar pentru repetiții, întâlniri cu presă și pentru concursul oficial.
Citeşte întreaga ştire: Finala Eurovision 2024, sub amenințare teroristă. Poliția suedeză a cerut întăriri din Danemarca și Norvegia.